Top of Form

**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.132 “Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts “Grozījumi Ministru kabineta 2011.gada 15.februāra noteikumos Nr.132 “Rotaļlietu drošuma noteikumi”” (turpmāk – Noteikumu projekts) izstrādāts, lai pielāgotu Ministru kabineta 2011.gada 15.februāra noteikumus “Rotaļlietu drošuma noteikumi” (turpmāk – Noteikumi Nr.132) atbilstoši prasībām, kas izriet no: (1) Komisijas 2014.gada 20.jūnija Direktīvas 2014/79/ES, ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz TCEP, TCPP un TDCP, (2) Komisijas 2014.gada 23.jūnija Direktīvas 2014/81/ES, ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz bisfenolu A, un (3) Komisijas 2014.gada 30.jūnija Direktīvas 2014/84/ES, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma A papildinājumu attiecībā uz niķeli*.*  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2014.gada 10.jūlijā spēkā stājās Komisijas Direktīva 2014/79/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz TCEP, TCPP un TDCP* (turpmāk – Direktīva 2014/79/ES). Ar Direktīvu 2014/79/ES Komisija nosaka konkrētas robežvērtības ķīmiskajai vielai tris(2-hloretil)fosfātam (TCEP) un tā halogenētajiem aizstājējiem - tris[2-hlor-1-(hlormetil)etil]fosfātam (TDCP) un tris(2-hlor-1-metiletil)fosfātam (TCPP), šādā veidā nodrošinot augstas drošuma prasības rotaļlietām, kuras paredzētas bērniem vecumā līdz 36 mēnešiem un citām rotaļlietām, kuras paredzētas ievietošanai mutē. Saskaņā ar Eiropas Parlamenta un Padomes 2008.gada 16.decembra Regulu (EK) Nr.1272/2008 *par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr.1907/2006* (turpmāk – Regula Nr.1272/2008) TCEP ir klasificēts kā 2.kategorijas kancerogēna viela un 1.B kategorijas reproduktīvajai sistēmai toksiska viela. Veselības un vides apdraudējuma zinātniskā komiteja (*Scientific Committee on Health and Environmental Risks* jeb SCHER) savā 2012.gada 22.marta atzinumā *Opinion on tris(2-chloroethyl)phosphate (TCEP) in toys* (atzinums ir pieejams e‑vietnē: <http://ec.europa.eu/health/scientific_committees/environmental_risks/docs/scher_o_158.pdf>) ir informējusi par TCEP ietekmi uz veselību, norādot, ka ietekme uz veselību (jo īpaši ietekme uz nierēm) tika novērota pēc atkārtotas saskares ar 12 mg TCEP/kg ķermeņa svara dienā. Apsverot drošuma kritērijus, SCHER ieteica TCEP robežvērtību rotaļlietās noteikt pie pietiekami jūtīgas analītiskās metodes noteikšanas robežas. Pielietojot minēto metodi, TCEP robežvērtība tika noteikta 5mg/kg apmērā. Vienlaikus SCHER savā 2012.gada 22.marta atzinumā veica novērtējumu TCEP halogenētajiem aizstājējiem – TDCP un TCPP. Pamatojoties uz novērtējuma rezultātiem un norādot uz šo vielu iespējamo kancerogenitāti, tika atbalstīta analoģijas principa pielietošana attiecībā uz TDCP un TCPP, un to maksimālais saturs tāpat noteikts 5 mg/kg. Lai Noteikumus Nr.132 pielāgotu Direktīvas 2014/79/ES prasībām attiecībā uz TCEP, TCPP un TDCP, nepieciešams grozīt Noteikumu Nr.132 2.pielikuma III nodaļas 7.punktu, norādot, ka minētā pielikuma III nodaļas 4., 5. un 6.punkts neattiecas uz TCEP un tā halogenētajiem aizstājējiem – TDCP un TCPP, kas izmantoti rotaļlietās un rotaļlietu daļās, kuras paredzētas bērniem vecumā līdz 36 mēnešiem, vai citās rotaļlietās, kuras paredzētas ievietošanai mutē, ja to saturs nepārsniedz robežvērtību 5 mg/kg.2) Komisijas Direktīva 2014/81/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz bisfenolu A* (turpmāk – Direktīva 2014/81/ES) stājās spēkā 2014.gada 14.jūlijā. Ar Direktīvu 2014/81/ES Komisija nosaka īpašas prasības bisfenola A saturam rotaļlietās, kuras paredzētas bērniem vecumā līdz 36 mēnešiem, un kuras paredzētas ievietošanai mutē. Saskaņā ar Regulu Nr.1272/2008 bisfenols A ir klasificēts kā 2.kategorijas reproduktīvajai sistēmai toksiska viela. Standarts EN 71-9:2005+A1:2007 paredz bisfenola A migrācijas robežu – 0,1mg/l, bet standartos EN 71-10:2005 un EN 71-11:2005 ir noteiktas bisfenola A testēšanas metodes. Minētos standartus rotaļlietu ražotāji izmanto par atsauci, lai nodrošinātu, ka rotaļlietās esošais bisfenols A nerada nelabvēlīgu iedarbību. Savukārt Regula Nr.1272/2008 nosaka, ka gadījumos ja nepastāv īpašas prasības, rotaļlietas bisfenolu A var saturēt šādās koncentrācijās: 5% sākot ar 2013.gada 20.jūliju, un 3% sākot ar 2015.gada 1.jūniju. Eiropas Komisijas Vienotā pētniecības centra Veselības un patērētāju aizsardzības institūts savā galīgajā riska novērtējuma ziņojumā *Updated European Union Risk Assessment Report 4,4’-isopropylidenediphenol* *(bisphenol-A)* (ziņojums ir pieejams e-vietnē: <http://echa.europa.eu/documents/10162/d1d9e186-4385-4595-b6cb-5a1a7a160f07>) secināja, ka bisfenolam A novērojama endokrīnās modulācijas aktivitāte, un būtu jāveic turpmāki pētījumi, lai novērtētu bisfenola A potenciālo spēju mazās devās kaitīgi ietekmēt bērnu attīstību. Tādēļ Direktīvā 2014/81/ES noteikta bisfenola A migrācijas robeža 0,1% mg/l atbilstoši standartam EN 71-9:2005+A1:2007 (saskaņā ar standartos EN 71-10:2005 un EN 71-11:2005 noteiktajām metodēm), lai nodrošinātu augstāku bērnu aizsardzību, nekā to paredz Regula Nr.1272/2008. Lai Noteikumos Nr.132 ieviestu Direktīvas 2014/81/ES prasības, nepieciešams grozīt Noteikumu Nr.132 2.pielikuma III nodaļas 7.punktu, norādot, ka šā pielikuma III nodaļas 4., 5. un 6.punkts tāpat neattiecas uz bisfenolu A, kas izmantots rotaļlietās un rotaļlietu daļās, kuras paredzētas bērniem vecumā līdz 36 mēnešiem, vai citās rotaļlietās, kuras paredzētas ievietošanai mutē, ja tā migrācijas robeža nepārsniedz 0,1 mg/l saskaņā ar standartos EN 71-10:2005 un EN 71-11:2005 noteiktajām metodēm.3) 2014.gada 20.jūlijā spēkā stājās Komisijas Direktīva 2014/84/ES, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma A papildinājumu attiecībā uz niķeli* (turpmāk – Direktīva 2014/84/ES).  Niķelis tiek izmantots tādos rotaļlietu izstrādājumos kā, piemēram, dzelzceļa modeļi un bateriju kontakti. Saskaņā ar Regulu 1272/2008niķelis ir klasificēts kā 2.kategorijas kancerogēna viela. Pašreiz Noteikumos Nr.132 ir ieviestas Eiropas Parlamenta un Padomes 2009.gada 18.jūnija Direktīvas 2009/48/EK *par rotaļlietu drošumu* (turpmāk – Direktīva 2009/48/EK) prasības, kuras atļauj niķeļa izmantošanu nerūsējošā tēraudā, jo ir pierādīts šāda veida niķeļa izmantošanas drošums (Noteikumu Nr.132 2.pielikuma III nodaļas 7.punkts). SCHER veica veselības apdraudējuma novērtējumu, ko rada metāliska niķeļa klātbūtne elektroniskajās rotaļlietās (galvanizācija, pārklājums un sakausējumi, kas nodrošina elektrovadītspēju). 2012.gada 25.septembra SCHER sniegtajā atzinumā *Assessment of the Health Risks from the Use of Metallic Nickel (CAS No 7440-02-0) in Toys* ir norādīts uz šāda veida niķeļa izmantošanas drošumu (atzinums ir pieejams e-vietnē: <http://ec.europa.eu/health/scientific_committees/environmental_risks/docs/scher_o_163.pdf>). Direktīvas 2014/84/ES 1.pants groza Direktīvas 2009/48/EK II pielikuma A papildinājumu, nosakot niķeļa atļauto izmantojumu:* Rotaļlietās un rotaļlietu daļās, kas izgatavotas no nerūsējoša tērauda;
* Rotaļlietu daļās, kas paredzētas elektriskās strāvas vadīšanai.

Lai ieviestu Direktīvas 2014/84/ES prasības, ir nepieciešams grozīt Noteikumu Nr.132 2.pielikuma III nodaļas 7.punktu ar normu, ka minētā pielikuma III nodaļas 4., 5. un 6.punkts neattiecas uz niķeli rotaļlietās un rotaļlietu daļās, kas izgatavotas no nerūsējoša tērauda un niķeli rotaļlietu daļās, kas paredzētas elektriskās strāvas vadīšanai. 4) Pamatojoties uz likuma “Par atbilstības novērtēšanu” 8.panta otro daļu, 2013.gada 3.decembrī tika pieņemti un 2013.gada 7.decembrī spēkā stājās Ministru kabineta noteikumi Nr.1376 “Kārtība, kādā izveido paziņošanas komisiju, kā arī kārtība, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā” (turpmāk - Noteikumi Nr.1376), ar kuriem tika izveidota atbilstības novērtēšanas institūciju paziņošanas komisija un noteikta kārtība, kādā paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā. Lai nodrošinātu tiesību normu saderību un atbilstību esošajai praksei paziņošanas sistēmas funkcionēšanā, ir nepieciešams svītrot Noteikumu Nr.132 VI nodaļu “VI. Kārtība, kādā institūcijas tiek paziņotas Eiropas Komisijai” (Noteikumu Nr.132 51.-58.punkts), jo šādu kārtību, kādā institūcijas tiek paziņotas Eiropas Komisijai, paredz Noteikumi Nr.1376. Tāpat Noteikumos Nr.132 nepieciešams precizēt “paziņotās institūcijas” definīciju, papildinot to ar atsauci uz Noteikumiem Nr.1376, lai „paziņotās institūcijas” definīcija atbilstu paziņošanas sistēmas normatīvajam regulējumam.  |
| 3. | Projektu izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Patērētāji – bērni un viņu pieskatītāji (saskaņā ar Centrālās statistikas pārvaldes datu bāzē esošo informāciju, 2014.gadā – 294 384 bērnu vecumā līdz 14 gadiem, no 2 001 468 kopējā Latvijas iedzīvotāju skaita, kā arī, ņemot vērā Direktīvas 2009/48/EK mērķi – nodrošināt augstu rotaļlietu drošuma līmeni nolūkā aizsargāt bērnu veselību un drošību, nosakot saskaņotas rotaļlietu drošuma prasības iekšējā tirgū – Direktīvas 2014/79/ES, Direktīvas 2014/81/ES un Direktīvas 2014/84/ES ieviešana Latvijā skars arī ~507 miljonus ES patērētāju). Tirgus dalībnieki – rotaļlietu ražotāji, to pilnvarotie pārstāvji, importētāji un izplatītāji, kuriem būs jāņem vērā Noteikumu projektā noteiktās drošuma prasības ķīmisko vielu – TCEP, TCPP, TDCP un bisfenola A, kā arī niķeļa izmantošanai rotaļlietu izstrādājumos un to daļās. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums paredz veicināt īpaši neaizsargātākās patērētāju daļas – bērnu tiesību aizsardzību, pielāgojot to Direktīvas 2014/79/ES, Direktīvas 2014/81/ES un Direktīvas 2014/84/ES prasībām, nodrošinot, ka patērētājiem tiks piedāvātas tikai drošas preces. Šobrīd nav pieejama informācija, ka līdz ar jaunu normatīvo regulējumu mainītos rotaļlietu ražošanas apjoms.Noteikumu projektā ietvertais regulējums neparedz palielināt administratīvo slogu. |
| 3. | Administratīvo izmaksu monetārs novērtējums | Noteikumu projektam nav tiešas finansiālās ietekmes uz patērētājiem, rotaļlietu ražotājiem, to pilnvarotajiem pārstāvjiem, importētājiem un izplatītājiem, jo šobrīd nav pieejama informācija, ka līdz ar jauna rotaļlietu drošumu regulējošā normatīvā akta pieņemšanu mainītos rotaļlietu ražošanas izmaksas vai tiktu paaugstinātas rotaļlietu cenas.  |
| 4. | Cita informācija | Nav. |
|  |  |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | 1) Komisijas 2014.gada 20.jūnija Direktīva 2014/79/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz TCEP, TCPP un TDCP*. Dalībvalstis vēlākais līdz 2015.gada 21.decembrim pieņem un publicē normatīvos un administratīvos aktus, kas vajadzīgi, lai izpildītu minētās direktīvas prasības.2) Komisijas 2014.gada 23.jūnija Direktīva 2014/81/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz bisfenolu A*. Dalībvalstis vēlākais līdz 2015.gada 21.decembrim pieņem un publicē normatīvos un administratīvos aktus, kas vajadzīgi, lai izpildītu minētās direktīvas prasības.3) Komisijas 2014.gada 30.jūnija Direktīva 2014/84/ES, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma A papildinājumu attiecībā uz niķeli*.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula Tiesību akta projekta atbilstība ES tiesību aktiem |
| Komisijas 2014.gada 20.jūnija Direktīva 2014/79/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz TCEP, TCPP un TDCP* |
| A | B | C | D |
| 1.pants | 2.pielikuma III nodaļas 7.2. apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| Komisijas 2014.gada 23.jūnija Direktīva 2014/81/ES, *ar ko groza II pielikuma C papildinājumu Eiropas Parlamenta un Padomes Direktīvai 2009/48/EK par rotaļlietu drošumu attiecībā uz bisfenolu A* |
| A | B | C | D |
| 1.pants | 2.pielikuma III nodaļas 7.2. apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| Komisijas 2014.gada 30.jūnija Direktīva 2014/84/ES, *ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma A papildinājumu attiecībā uz niķeli* |
| A | B | C | D |
| 1.pants | 2.pielikuma III nodaļas 7.1.apakšpunkts | Ieviests pilnībā | Stingrākas prasības nav paredzētas  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts no 2.aprīļa līdz 16.aprīlim tika ievietots Ekonomikas ministrijas mājaslapā: [www.em.gov.lv](http://www.em.gov.lv) sabiedriskajai apspriešanai.  |
| 2. |  Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai**,** Latvijas Tirdzniecības un rūpniecības kameraiun Latvijas Tirgotāju asociācijai. |
| 3. |  Sabiedrības līdzdalības rezultāti | Pēc informācijas publicēšanas Ekonomikas ministrijas mājaslapā iebildumi vai priekšlikumi no sabiedrības netika saņemti. |
| 4. |  Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un IV sadaļa – projekts šīs jomas neskar.*

# Ekonomikas ministres pienākumu izpildītājs,

# veselības ministrs G.Belēvičs

Vīza:

valsts sekretārs R.Beinarovičs

14.07.2015.

2013

Ivanova, 67013156

Margarita.Ivanova@em.gov.lv